  Виталий Пронин Элькунамы улӥсьёсты тужгес но сюлмаськыто улон интыен герӟаськем юанъёс. Соин валче «Огъя Россия» партия кылдытӥз «Управдом» проектсэ. Сое валтыны оскемын Кун Кенешысь Экономикаын политикая, промышленностья но инвестициосъя ялан ужась комиссилэн кивалтӥсезлы Валерий Бузиловлы. Улон интыя законъёс ӵем вошъясько, калык уг вутты ваньзэ тодыса-валаса.- «Управдом» проект улсын Удмуртиысь вань городъёсын но ёросъёсын радъясько «Тодӥсь-валась потребительлэн школаез» курсъёс. Озьы калык пӧлын валэктон уж нуиське ЖКХ удыс сярысь, - вера В. Бузилов. - Та дышетон пыр ортчиз ни 2 сюрс адями, мылкыд карисьёс лачак. Соослы визь-кенеш сёто Улон интыя кун инспекциысь специалистъёс, Удмуртиысь капремонтъя фондын тыршисьёс, юристъёс. Тодон-валан басьтэмъёс тодо ни, кытчы вазиськоно сояз я таяз учырын, кызьы праводэ утёно но трос мукет.В. Бузилов пусъемъя, улонъя тупатӥське но нуналмысь ӟечоме капремонтлы сӥзем закон. Кылем арын, кылсярысь, отчы воштон пыртэмын: туэ арысен взносъёс уг бичасько али гинэ ӝутэм юртъёсын улӥсьёслэсь. Со сяна, капремонтъя программае пыртэмын юртъёсысь кышкытлыклэсь утиськонъя системаосты выльдон но.- Законэ выль ӵектонъёсмес дасяськомы. Соосъя калыклы лякытгес луоз бырйыны кыӵе счётын люканы-возьыны капремонтъя взносъёсты. Луонлык кылдоз, та уксёез банкын бергатыса, тросгес табыш басьтыны. Та дырлы угось люкам коньдонэз банкын возьыны лэземын «до востребования» нимаськись счётъёсын гинэ, таяз процентъёс чик уг люкасько.Елена Никитина Теги: ЖКХ ужпум  